ORDE do 8 de novembro de 2007 pola que se clasifica como mixta a Fundación Galega Para a Sociedade do Coñecemento.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 19/11/2007

Visto o expediente de clasificación da Fundación Galega Para a Sociedade do Coñecemento, con domicilio en Santiago de Compostela (A Coruña).
Supostos de feito.
1. Álvaro Álvarez-Blázquez Fernández, na súa condición de secretario da fundación, formulou solicitude de clasificación para os efectos da súa inscrición no Rexistro de Fundacións de Interese Galego.
2. A fundación foi constituída en escritura pública outorgada en Santiago de Compostela, o día 11 de decembro de 2006, ante o notario José Antonio Cortizo Nieto, co número de protocolo 3.081, por José Ramón Fernández Antonio, conselleiro de Economía e Facenda en representación da Xunta de Galicia, Senén Barro Ameneiro, reitor da Universidade de Santiago de Compostela en representación da Universidade de Santiago de Compostela, José María Barja Pérez, reitor da Universidade da Coruña en representación da Universidade da Coruña, Alberto Gago Rodríguez, reitor da Universidade de Vigo en representación da Universidade de Vigo, José María Arias Mosquera en representación do Banco Pastor, José Luis Méndez López en representación da Caixa Galicia, Julio Fernández Gayoso en representación da Caixa de Aforros de Vigo, Ourense e Pontevedra (Caixanova) Pablo Isla Álvarez de Tejera en representación de Industria de Diseño Textil, S.A. (Inditex), José Carballo García en representación de
Financiera Maderera S.A. (Finsa), Manuel Gómez-Franqueira Álvarez, en representación de Cooperativas Orensanas Sociedad Cooperativa Galega (Coren), Javier Riera Nieves en representación de Peugeot Citroen Automóviles España, S.A., Luis Ramiro Díaz López en representación de Unión Fenosa S.A., Manuel Fernández de Sousa-Faro en representación de Pescanova, S.A., e por Manuel Jove Capellán en representación de Urbanizadora Inmobiliaria Fadesa, S.A. (Fadesa).
Achéganse, así mesmo, as correspondentes escrituras de ratificación, así como escrituras públicas de adopción de acordos e apoderamentos outorgadas ante o mesmo notario, de datas 19 de xullo e 28 de febreiro de 2007, con números de protocolo 577, 578 e 2.314.
3. Segundo consta no artigo nove dos seus estatutos, a fundación ten por obxecto o impulso, promoción e coordinación de actividades para a mellora da competitividade das empresas galegas e a súa internacionalización, análise de novos proxectos de investimentos, a extensión e implantación de novas tecnoloxías, o desenvolvemento da sociedade da información e o impulso das redes do coñecemento e cooperación.
4. O padroado da fundación estará integrado por Emilio Pérez Touriño, presidente da Xunta de Galicia, como presidente, José Ramón Fernández Antonio como vicepresidente primeiro, Senén Barro Ameneiro como vicepresidente segundo, José María Arias Mosquera como vicepresidente terceiro, Javier Riera Nieves como vicepresidente cuarto, Álvaro Álvarez-Blázquez Fernández como secretario, e por José María Barja Pérez, Alberto Gago Rodríguez, José Luis Méndez López, Julio Fernández Gayoso, Pablo Isla Álvarez de Tejera, José Carballo García, Manuel Gómez-Franqueira Álvarez, Honorato López Isla, Manuel Fernández de Sousa Faro, e por Manuel Jove Capellán, como vogais. Todos eles actúan en representación das entidades sinaladas anteriormente como fundadoras.
5. A comisión integrada polos secretarios xerais de todas as consellerías eleva ao conselleiro de Presidencia, Administracións Públicas e Xustiza proposta de clasificación como mixta da Fundación Galega Para a Sociedade do Coñecemento dado o seu obxecto e finalidade, polo que, véndose cumpridos os requisitos exixidos na Lei 12/2006, do 1 de decembro, de fundacións de interese galego, e segundo establece o artigo 32.1º e 2º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, procede á súa clasificación como mixta e a súa adscrición á Consellería de Presidencia, Administracións Públicas e Xustiza.
Fundamentos de dereito.
1. O artigo 34 da Constitución española recoñece o dereito de fundación para fins de interese xeral de acordo coa lei, e o artigo 27.26º do Estatuto de autonomía para Galicia outórgalle competencia exclusiva sobre o réxime das fundacións de interese galego.
2. De acordo co disposto no artigo 32.2º c) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego, corresponde a esta consellería a clasificación da fundación e a adscrición á consellería correspondente, que exercerá plenamente o protectorado sobre ela.
3. Á vista do que antecede, pódense considerar cumpridas as finalidades tanto legais como regulamentarias establecidas para o caso, de acordo coa proposta realizada pola Comisión de Secretarios Xerais na súa reunión do día 6 de novembro de 2007.
Vista a Constitución española de 1978, o Estatuto de autonomía de Galicia (Lei orgánica 1/1981, do 6 de abril); a Lei 12/2006, do 1 de decembro, de fundacións de interese galego, así como as demais normas de desenvolvemento e de xeral aplicación.
Na súa virtude,
DISPOÑO:
Clasificar como mixta a Fundación Galega Para a Sociedade do Coñecemento, adscribíndoa á Consellería de Presidencia, Administracións Públicas e Xustiza, que exercerá plenamente o protectorado sobre ela.
Santiago de Compostela, 8 de novembro de 2007.
José Luis Méndez Romeu
Conselleiro de Presidencia, Administracións Públicas e Xustiza